
Plan ta inclui un edificio nobo pa e 
IFK audiiorio pa cnmunidad 



Prome Minister di Aruba 
Mike Eman a bishita famia 
Kennedy y a comparti cu 
nan e plannan pa restaura 
John F.Kennedy School. 
Joseph P.Kennedy (Joe) 
y su senora Beth tabata 
conmovi cu e plannan pa 
restaura e scol y converti’e 
den un lugar prominente na 
Aruba. Joseph Kennedy, e 
di dos di e diesun yiunan 
di Robert Kennedy kende 
tabata un Congresista den 
Senado Mericano hunto cu 
su senora a yega di bishi¬ 
ta Aruba riba invitacion di 
Prome Minister Eman y tin 
masha grato recuerdo di e 
bishita ey. 


Famia Kennedy tabata 
masha contento di tende 
di tur e desaroyonan posi- 
tivo cu ta tumando luga 
riba e isla y ta ansioso pa 
bin Aruba bek pa e inau- 


guracion di JFK school ora 
esaki ta restaura. Joe Ken¬ 
nedy a keda masha impre- 
siona cu e proyecto ‘reno- 
bacion urbano’ di Aruba 
y e efectonan positivo cu 


esaki tin riba economia di e 
isla. Interesante el a haya 
tambe e exito cu Aruba tin 
den mantene un rating di 
credito halto den un tempo 
cu hopi pais na mundo ta 


wordo degrada den nan 
evaluacion. 

Como director di un com- 
pania importante di energia 
na Boston, Joe Kennedy a 
expresa gran interes den 
e esfuersonan cu Aruba ta 
haciendo pa bay den dire- 
cion di energia renobabel. 
Kennedy ta e Fundado, 
Chairman y Presidente di e 
‘Citizens Energy Corpora¬ 
tion’, un corporacion non¬ 
profit hopi conoci cu ta 
dedica na entrega petroleo 
pa keinta cas na famianan 
di menos recurso y cu tin 
tambe programanan inno- 
vativo pa yuda e pobernan. 


Demanda Miyonario contra Booshi Wever, 
Gabinete Oduber y Dept. Inspecion di Remedi 



Na e momentonan aki, 
e conocido comerciante, 
Alex Croes di Giannie’s Nu- 
tricion Center, ta evaluando 
pa lanta un caso di deman¬ 
da contra di Booshi Wever, 
Departamento di Inspecion 
di Remedi y Gabinete Nel¬ 
son Orlando Oduber, pa 
manipula cu leynan y per- 
miti pa esaki tuma lugar. 

Un caso sumamente 
complica, na unda despues 
di a gana mas di 11 caso 
contra Gabinete Nelson 
Orlando Oduber den Corte 
y cu gastonan forsa pa de- 
fende su mes di mas di mei 
miyon florin Arubano, Alex 
Croes, awor ta kere cu ta 
basta di persecucionan 
contra su persona for di e 
tempo ey. Mester bisa cu 
cada biaha cu Alex Croes 


a gana su casonan contra 
di esnan mencion aki riba, 
Booshi Wever, tabata apa- 
rentemente purba di ma¬ 
nipula cu cambio di leynan, 
pa di e forma ey, stroba e 
negoshi di Alex Croes, Gi¬ 
annie’s Nutricion Center 
importa su productonan. 

Cu ayudo di expertonan 
Mericano riba e materianan 
aki, ela sa di gana su caso 
nan. Na e momentonan 
aki, Alex Croes, un comer¬ 
ciante cu tin respet hasta di 
nos mediconan cu tambe 
ta busca su productonan 
pa nan propio uso, per¬ 
sonal y hasta tin entendi 
cu aparentemente, Booshi 
Wever, mes cu ta padece 
di cancer di prostat, ta hasi 
uso di su productonan y cu 
elo a haya resultadonan 


positivo tambe den e caso 
aki, aparentemente. 

Ta preparando su caso 
pa trece den corte, camin- 
da Alex Croes lo pidi dano 
di perhuicio cu lo por ta 
aparentemente den miyo- 


nes di florin Arubano. 

Nos redacion no a haya 
oido na nos yamadanan 
telefonico, debi cu Alex 
Croes ta hopi ocupa prepa¬ 
rando e caso importante aki 
y cu comunidad henter lo 



bai mira con lo para cu hopi 
ta considera un inhusticia 
contra Alex Croes, di parti 
di Booshi Wever, Gabinete 
di Nelson Orlando Oduber 
y di departamento di Inspe¬ 
cion. 

Sushinan Comercial 
ta conta pa 90 % na 
Dumpnan ilegal 



Den su desertacion den 
Parlamento, Ministro en- 
carga cu Serlimar, Benny 
Sevinger a trece bon cla 
dilanti cu e cuestion di tira 
sushi ilegal pafor di dump 
na Parkietenbos, a lanta 
cabes na 2005, ora cu e 
Gobierno anterior, a dicidi 
di cobra tanto civil, como 
comercio pa hiba sushi 
dumpo na Parkietenbos. 
Asina e dump nan ilegal a 
haya motibo di existencia 
rond di nos isla, te cu nan a 
bira mas di 33 dumpo ilegal 


riba nos isla na e momen- 
tonan aki. 

E dumpnan ilegal aki 
na entre otro; Matadera, 
Tamarijn, Seroe Patrishi y 
otronan tabata deposita 
sushinan comercial ilegal 
den nan. 

Ministrro Benny Sevinger 
den Parlamento a duna di 
conoce cu e mes lo bai hasi 
investigacionnan referiente 
na e dumpnan ilegal y ken- 
denan ta hasi nan mes cul- 
pabel na e hechonan aki y 
elo trece e resultado y hasi 


esaki publico, pa tur hende 
sa unda nos ta para. 

Sigur cu lo bini multan- 
an halto, no solamente pa 


esnan cu ta hasi nan mes 
castigabel na e hecho aki, 
sea ta tira of duna pa hiba e 
sushinan aki. Lo bai bini cu 


multa nan halto pa caba cu 
e fechoria aki, segun Minis¬ 
tro Benny Sevinger a duna 
di conoce. 







Na scol di polis Watty Vos na San Nicolas, 
tabatin huramentacion di un grupo grandi di 
polis cu awor lo subi caya. Jeanette Baars- 
Ricahrdson, hefe di scol di polis a indica 
cu riba e dia special pa cuerpo policial aki, 
unda awor lo tin mas polis garantizando se- 
guridad pa e comunidad y implanta respet 
serca esnan cu ta falta respet. 

E problema cu a presenta na 2006, unda 
no tabatin klas nobo di polis, a bin cu su con- 
secuencia pa e cuerpo policial. E buraco cu 
esaki a crea awe ainda ta wordo sinti. 

Ministro encarga cu Husticia, Arthur Dow¬ 
ers a indica cu e celebracion na scol di polis 
Waty Vos na San Nicolas, ta mustra e satis¬ 
faction di un lucha hopi duro pa logra pone 
mas klasnan di polis y pa logra subi e can- 
tidad di polis cu lo mester subi caya y man- 
tene orden y respet. Segun e mandatario ta 
motibo pa celebracion. E cantidad di polis 
cu ta wordo forma y educa cu nan diploma 
lo contribui na yega na e meta. Minister Ar¬ 
thur Dowers a splica cu nan a pusha hopi pa 
un grupo special di polis y esaki a cuminsa 


duna su fruto y cu awe por bisa a baha e 
cantidad cu falta di miembronan den nos cu¬ 
erpo policial. 

Alto Comisario di Polis, Dolfi Richardson 
ta indica cu tin motibo pa ta contento na un 
ocasion special asina. Su cuerpo policial 
awor a wordo reforza cu un grupo grandi di 


polis. E mandatario a splica cu nan ta di fi¬ 
esta awor y a yama e miembronan nobo bon 
bini na e famia. 

Esey ta nifica cu aumenta e presencia 
policial den Cuerpo Policial y cu desde awe 
padilanti e servicio na nos comunidad ta 
mas optimal y cu e presencia di polis lo ta tur 
caminda visible. 

EXPANSION Y RENOVACION Dl HOSPITAL 
PRESENTA NA TRAHADORNAN 


E preparacion y futuro expan¬ 
sion y renovacion di Dr Horacio 
Oduber Hospital a wordo presenta 
na e trahadornan. Tabata e director 
Dr Haime Falconi den presencia 
di demas empleadonan y Prome 
Minister, Mike Eman, cu e presen- 
tacion a tuma lugar.Tin un team 
di arkitecto y otro grupo envolvi 
den henter preparacion. Apart di e 
edificio tin tambe e parti medico cu 
mester wordo prepara a base di e 
team cu a wordo instala. 

Hospital tin un area actual y 
awor a haya un pida mas grandi 
pa wordo utilisa den su totalidad. 
E masterplan ta riba mesa. Dr 
Haime Falconi director di hospital 
a splica cu lo tin diferente espacio 
reparti den e area. Lo tin tambe 
un parkeer garage. Ta evaluando 
pa pone tambe un solar panel. 
Henter e espacio a wordo usa den 
un forma harmonioso. Mester saca 


cierto areanan for di otro haciendo 
e situacion mas facil pa e pashent- 
nan... 

E prome fase ta cuminsa na 
October caba. El a wordo palabra 
pa November pero e ta bayendo 
asina facil y liher cu por cuminsa 
cu esaki prome. Dr Haime Falconi 
a splica cu tin cierto partinan cu 
tabata tin demanda pa espacio cu 
tambe lo wordo amplia. E edificio 
existente tambe lo wordo modern- 
iza di tal forma cu e lo klop cu e di 
dos parti. Den fase 2 cu lo cuminsa 
lo tin expansion tambe y e Fase 3 
ta hopi dirigi riba e area pa educa- 
cion. 

E cambionan cu a ser presenta a 
base di exigencia y peticionnan, a 
costa extra placa segun e direc¬ 
tor di Dr Horacio Oduber Hospital, 
Haime Falconi, a duna di conoce. 
Ta bai tin entradanan special pa 
Policlinica y otro parti special pa 


e pashent por cana. Tin un zor- 
glogistiek, Lo tin entrada pa am¬ 
bulance y otro entrada pa e pash- 
entnan cu yega tambe por drenta. 
Dr Haime Falconi a splica cu e ser- 
vicio di emergencia lo wordo usa 
masha pisa mes den e cambionan 
nobo cu kier introduci. 

Prome Minister, Mike Eman ta¬ 
bata presente na Dr Horacio Odu¬ 
ber Hospital, na momento, ora cu 
e director a duna un presentacion 
na e empleadonan. E prome man- 
datario tambe a hiba palabra unda 
el a splica con importante e tra- 
bao na hospital ta. Un trabao cu ta 
duna servicio 24 ora pa dia 7 dia 
pa siman. Gobierno a pone dilanti 
un importancia di renovacion y ex¬ 
pansion di hospital. Aruba merece 
esaki segun e prome mandatario... 

Prome minister Mike Eman a 
sigui splica cu un hospital di cinco 
strea ta un deseo grandi y nos ta 
trahando hopi bon pa esaki tambe. 


Hopi ta puntra con pais Aruba ta 
financia un proyecto asina grandi. 
Esey ta bai a base di SOGA. E 
stichting ta had e fianza y gobi¬ 
erno ta lease e lugar y pone 10% 
na maneho di gerencia di hospital 
pa cuida nos pashentnan. Di e for¬ 
ma aki ta combini gobierno y pais 
Aruba segun prome minister Mike 
Eman... 

E trabao aki no ta posibel si 
Aruba no tabata tin un hospital cu 
ananan, a keda demostra cu Aru¬ 
ba tin un hospital y su personal cu 
esnan di exterior ta respeta masha 
hopi mes. Ta bon pa esnan cu ta 
respeta e hospital y por duna un 
servicio optimal. Hopi aha a papia 
riba e proyectonan y awor e go¬ 
bierno aki ta ehecutanan uno pa 
uno haciendo tur realidad. Ta un 
satisfacion grandi unda ta mira e 
empeno cu ta wordo poni tambe 
di otronan den comunidad pa logra 
esaki. 


Lider di MEP Evelyn Wever-Croes 

Pabien na Curacaa cu 
dia di himno y bandera 


Awe 2 di juli, nos ruman- 
nan di Curacao ta celebra 
nan dia di himno y bandera. 


Simbolonan di un pais 
soberano, cu sigur e pueb¬ 
lo di Curacao por ta hopi 


orguyoso di dje. 

Entre Aruba y Curacao 
tin lasonan hopi estrecho di 
famia y amigonan, lasonan 
cu nos mester cuida y sigi 
estrecha. 

Tin hopi desafio nos di¬ 
lanti, tanto pa e pueblonan 
di Aruba como di Curacao, 
y ta hunto nos mester en- 
frenta nan. 

Riba e dia nacional aki, 
ricibi di henter e famia di 
Movimiento Electroral di 
Pueblo un caluroso pabien. 

“ Women in leadership 2012”, un exito total 


Diabierna 29 di juni 2012 a 
tuma e lugar den un Renaissance 
Convention Center yena comple- 
tamente e “Women in Leadership 
2012”. Esaki sin duda alguno a 
kibra tur barera y a surpasa tur ex- 
pectativa. For di mainta trempan 
caba mas cu 700 participante a 
yega na Renaissance su Conven¬ 
tion Center, mayoria di e partici- 
pantenan sin duda alguno tabata 
damanan di nos comunidad cu ta 
hunga rolnan importande den nos 
sociedad como den nos mundo 
laboral. Tambe por a aprecia al- 
gun cabayero den e sala, cual ta 
demostra cu e cabayeronan di 
Aruba ta compronde e importan- 
cia di un evento di e magnitud 
aki pa asina por traha conhunta- 
mente cu e damanan cu liderazgo 
na Aruba. 

E mainta a cuminsa cu pal- 
abranann di e director di ATIA, 
esata senor Rony van Trigt. Se- 
nor Van Trigt a enfatisa e impor- 
tancia di e “Women in Leadership 
Conference” pa nos comunidad. 
Na Aruba tin un cantidad grandi 
di hende muher cu ta encarga di 
puestonan cu gran responsabili- 
dad, tambe tin un cantidad grandi 
di damanan estudiando no sola- 
mente den exterior, pero na Aruba 
mes pa asina nan ta miho prepara 
y yuda na e crecemento di nos 
economia. Danki na un evento 
asina aki, e hende muhernan di 
Aruba ta haya hopi mas infor- 
macion y conocemento pa asina 
aporta hopi mas na nos comuni¬ 
dad. 

Siguientemente a hiba palabra 
senor Javier Wolter, kende ta e 
director di Caribbean Mercantile 
Bank. CMB a hunga un papel 
hopi importante den e “Women in 
Leadership 2012”, ya cu nan ta e 
patrocinador oficial. E palabranan 
di senor Wolter tabata cortico, ya 
cu e la pasa e palabra pa un di e 
empleadonan di CMB, cual ta se- 
norita Nizana Solognier. Senorita 
Solognier a duna di conoce cual 
ta e importancia pa CMB para 


completamente tras di un evento 
manera e “Women in Leadership 
Conference”. E motibo pa esaki 
ta cu di e 75 puestonan di geren- 
cia na CMB, 44 ta wordo fungi pa 
hende muhe. Tambe di e cantidad 
grandi di empleado di CMB 67% 
ta hende muhe. CMB tambe ta 
kere cu e hende muhe na Aruba 
por enrikece nan mes na un even¬ 
to di e magnitud aki. 

Finalmente e participantenan a 
cuminsa haya e palabranan di e 
speakersnan. Suzanne Leonard a 
yega na e curason di tur presente 
contando e storia di su bida. Es¬ 
aki e la had den un forma di un 
entrevista, unda cu senora Dilma 
a fungi como e reportera riba e 
stage y asina hacie preguntanan 
hopi personal. Di e forma aki e 
participantenan por mira cu tur 
cos ta posibel na momento di no 
perde speranza y cu perseveran- 
cia. 

Dr. Gaytri Kachroo, cual tabata 
e di dos oradora tambe a trece su 
storia pa dilanti, pero cu un con- 
teksto diferente. E la trece for di e 
prespectiva laboral y hudicial. Dr. 
Gaytri Kachroo ta un abogado cu 
6 diferente titulo, unda cu ta dem¬ 
ostra cu pa studia nunca ta laat y 
cu nunca bo no ta caba di sina y 
cu cada oportunidad cu bo haya 
pa sina algo nobo mester tum’e. 
Na final bo ta enrikece y engran- 
dece bo mes un persona. Tambe 
e la comenta con dificil ta pa tuma 
cierto desicionan pa semper had 
esaki den un forma corecto. 



Por ultimo nos a haya senora 
Lisa Nichols. Por wordo bisa cu 
esaki tabata “the cherry on the 
cake” na e grandioso dia aki. Lisa 
tambe a tuma e oportunidad pa 
conta su storia y di mes manera 
e la pone e sala den movecion. 
Lisa su workshop di “Achieving 
Greatness, No Matter What!” ta¬ 
bata encera di conoce e persona 
sinta banda di bo, pero no exact- 
amente e persona cu bo conoce, 
pero esun desconoci y asina bo 
por descubri y combati bo miedo 
y bareranan. 

For di basta tempo caba tin un discusion 
y disputa di opinion entre e trahadornan di 
Elmar,representa pa nan sindicato, UEA y 
Gerencia di Elmar cu ta hasi e operacion dia- 
rio, dificil pa duna un bon servicio na e clien- 
tela. Esaki siman pasa un Huez a termina cu 
e cuestion aki, na momento cu Elmar a lanta 
un caso contra di UEA, pa pidi Huez pa prohibi 
e sindicato pa welga y esaki a keda , a proba 
pa e Huez cu a haya cu no tin disputa legal, 


pero mas bien un diferencia di interpretacion 
riba cierto acuerdonan. UEA no por welga y 
mester atene su mes na e sentencia di e Huez 
duna,recientemente. Manera ta conoci, un gru- 
po di esnan cu a pasa pa forma parti di gerencia 
di Elmar a lanta caso contra gerencia y a gana 
esaki un paar di luna pasa, na unda gerencia, 
mester duna nan compensacion, retroactivo te 
cu 2005. E empleadonan aki, no ta forma parti 
mas di sindicato y awor esnan cu si ta cai bao 


sindicato, tambe kier haya e compensacion aki, 
pero gerencia ta di opinion cu e CAO ta vigente 
y ta te otro aha por papia di negocia e disputa 
aki. E trahadornan di Elmar a tene walkout y a 
bai den welga y sera oficinanan na San Nicolas 
y Hato, pero awe gerencia a haya rason di un 
Huez y tur cos ta trankil, pa loke ta e paz laboral 
y e trabaonan diario ta sigui normalmente. 

No ta conoci si sindicato UEA, lo apela e sen¬ 
tencia aki. 


WEB ARUBA TABAHA 
TARIFA DI AWA 



Finalisacion di plantanan di coriente 
RECIP III y plantanan di awa SWRO II 
y bahada di prijs di combustibel a pone 
cu WEB Aruba ta logra baha su tarifa 
di awa entrante e luna benidero. ‘Nos 
ta contento cu por fin nos esfuersonan 
pa hisa eficiencia y had inversionnan 
grandi for di aha 2006 bay ariba, awor 
ta duna su fruta’, asina director di WEB 
Aruba, Oslin Boekhoudt a informa den 
un comunicado. Boekhoudt ta informa 
tambe di ta contento cu WEB a logra 
mantene e confiansa di institutonan 
financiero y banconan local y interna- 
cional, pa haya fiansanan cuantioso 
pa had e inversionnan aki. Entretanto 
WEB ta sigui explora metodonan di pro- 
duccion mas eficiente y menos depen- 


diente di combustibel y tambe ta sigui 
guia comunidad con pa limita su uzo. 
‘En todo caso, nos ta contento cu por 
fin nos por trece e noticia cu tanto nos 
comunidad ta anhela’, asina Boekhoudt 
ta amplia. Pronto WEB Aruba pa medio 
di un aviso lo publica e tarifanan nobo 
di awa. 

Manera conoci, ta trahando tambe 
riba un structura di tarifa menos compli- 
ca. WEB ta informa cu e structura nobo 
ta casi cla y ta premira cu pa Septem¬ 
ber 2012 lo por introduci esaki. Segun 
e sugerencianan actual na Gobierno, e 
structura nobo di awa lo consisti di me¬ 
nos nivel, cual ta bira mas facil pa com- 
pronde y menos complica pa factura. 

St. Maarten ta celebra awe, 
"Dia di Emanicipacion" 



Pa prome biaha e isla di Sint 
Maarten, ta celebra, awe padilan- 
ti, riba e fecha aki, como “ Dia di 
Emanicipacion”. 

Esaki a keda participa, pa Minis- 
tro di Educacion, Cultura, Huben- 
tud y Deporte di Sint Maarten, Min- 
istro Sileria Jacobs, kende a bisa 
esaki durante un conferencia di 
prensa siman pasa. Riba e dia aki, 
Corsou tambe ta celebra su Himno 
y Bandera. 

“ Nos ta celebra e “ Dia di Eman¬ 
icipacion” aki, pa prome biaha”, 
segun Ministro S. Jacobs a duna di 
conoce. Na mes momento tambe, 
e mandatario a pidi pa pueblo subi 


cayanan di Sint Maarten y celebra 
e dia aki en grande, cu bistinan 
colorido y di foklor. 

E expectativa nan pa e celebra- 
cion aki cu ta pa di prome biaha 
na e isla di Sint Maarten ta uno 
masha grandi mes y por spera un 
multitud basta grandi pa uni den e 
celebracion aki, awe durante dia. 

Ministro silveria Jacobs, a duna 
tambe di conoce, cu e dia aki ta 
uno festivo y pa esnan cu mester 
cumpli cu nan labor lo mester haya 
esaki paga dobbel. 

Sint Maarten completo ta di hub- 
ilo awe y un dia di festividad pa su 
comunidad. 


Samson a entrega 
retrato na Raymann 


Despues cu el a duna un pre- 
sentacion hopi impresionante riba 
dialuna 25 di juni pasa den Cas 
di Cultura na Oranjestad, Aruba 
e conocido stand up comedian 
Jorgen Raymann a ricibi e retrato 
cu Simson a traha di dje. E artista 
polifacetico Waldy Simson a traha 
e retrato, cu tin tamano 29 x 21 
cm, dor di corta den papel bianco 
y preto a base di, a lo menos, im- 
presiona cu el a haya di Raymann 
den 2009 aki na Aruba. Simson, 
kende aha binidero lo duna un solo 
exposicion na Surnam y despues 


di dje ta bay participa aya na Ca¬ 
ribbean Festival for The Arts, Cari- 
festa 2013, a traha den su carera 
artistico tambe retratonan di, entre 
otro, e conocido pintor y escultor 
Erwin de Vries y di su artista fa- 
borito Michael Jackson. 



Anochi di 
Informacion riba 
Nutricion organisa 
pa Fundacion 
C.VJL Aruba 

Pa mas cu shete aha caba, Fundacion C.V.A. Aruba ta traha pa 
yuda preveni cu mas hende na Aruba wordo afecta pa un atake cel- 
ebral (Stroke). Un stroke ta ocuri ora tin problema pa sanger flui pa e 
cerebro. Esaki por ta a causa di un blokeo den un arteria o por ta re- 
sultado di un hemoragia (sangramento) den e cerebro. Un persona 
cu sufri un stroke por perde sea temporalmente o definitivamente 
uzo di parti di su curpa, su habla y parti di su bista. 

Tin diferente factor cu ta aumenta e riesgo pa sufri un stroke. 
Presion halto, Colesterol halto, Sobrepeso y Diabetes ta algun di 
e factornan principal di causa di un Stroke. Como cu no tin cura pa 
stroke, Fundacion C.V.A. Aruba ta pone enfasis riba prevencion. 

E siguiente evento di Fundacion C.V.A. ta un anochi di informa¬ 
cion riba e tema di Nutricion. Esaki lo tuma luga diahuebs awor, 5 
di juli 2012 pa exactamente 8or di anochi na Club Don Bosco na 
Noord. Durante e anochi aki dietista/nutricionista Angelique Sals- 
bach lo elabora riba kico ta bon nutricion y con esaki por influencia 
nos salud. 

Tur hende ta bon bini na e anochi aki. Despues di e Charla lo tin 
posibilidad pa test presion y midi peso (BMI) y lo tin varios foyetonan 
informativo tocante nutricion y salud. 

E charla ta completamente gratis, pero ta encurasha tur esnan 
cu atende pa had un donacion pa yuda cubri gastonan pa sigui or¬ 
ganisa e Charlanan den Bario. Lo tin un box disponibel pa donacion, 
si ta desea di had esaki. 

Un grupo di colega di Cuerpo 
Policial Arubano, a sigi durante 
algun siman un curso special riba 
e tereno di actividad di polis riba 
tereno maritimo. Esey kiermen, 
entre otro, aspecto relaciona cu 
con pa handle cu un boto di polis. 

E curso a ensera un parti teorico 


y un part practico unda nan a de- 
mostra nan conocimento riba awa 
cu e boto. 

E curso a wordo duna dor di 
un instructor di “Special Opera¬ 
tion Training Unit” y tabata basa 
riba e criteria di “Netherlands Oil 


and Gas Exploration and Produc¬ 
tion Association Safety Handbook/ 
NOGEPA”. 

E coleganan cu a termina e curso 
di “Special Fast Boat Training” ta 
sra. M. Henriquez, sr. E. Luidens, 
sr. U. Bertrand, sr. E. Kelly y sr. 
R. Anthony. E curso di “Instructor 


Special Fast Boat Training” a wor¬ 
do had dor di sr. R. Webb y sr. E. 
Henriquez. 

Sra. Hassell, Korpschef interino 
a entrega nan e certificadonan den 
presencia di sr. J. Koeten, e in¬ 
structor di e curso. 


MEP na Clarisca Velasquez: ainda bo no sa lesa un vonnis 

Ta gobierno ta cuminsa caso contra lamia di 
MER pues ta gobierno mestor hala caso aden 


Parlamentario pa AVP Clarisca Velasquez 
dia pa dia ta mustra con BOBO e ta. Ya ta 
algun siman cu e no ta baha di lomba di nos 
lider Evelyn Wever-Croes. 

Clarisca kier pa nos lider pidi su tata pa 
para tur caso contra gobierno. Lider di MEP a 
bisa Clarisca pa traha un lista di e casonan y 
duna nos lider, pero te dia di awe Clarisca no 
por produci e lista ey. 

Dos siman pasa Clarisca a demostra caba 
con BOBO e ta y a publica un veredicto di 
hues di mas di dos aha bieu, di un caso di 
familiar di nos lider. Pero e caso ey a termina 
mas di dos aha pasa caba! Ni esey Clarisca 
por a mira. 

Siman pasa Clarisca a publica otro vere¬ 
dicto mas, bisando acerca cu “Evelin ta tuma 
pueblo haci”. Wei ta Clarisca ta tuma su mes 


had. E parlamentario supuesto experto riba 
tereno di ley pa fraccion berde no por a lesa 
cu e caso cu e la publica ta mustra cu Go¬ 
bierno ta esun cu a cuminsa caso contra e 
ruman di Evelyn Wever-Croes. Ta gobierno ta 
indica como “EISER” den e caso ey. 

Por si acaso Clarisca no sa, EISER ta esun 
cu ta cuminsa e caso. Awel awor ta Clarisca 
mester bay pidi su gobierno pa hala aden 
casonan di persecucion politico cu gobierno 
di Mike Eman ta cuminsa contra famianan di 
nos lider. E ruman di nos lider no por hala e 
caso aden, pasobra no ta e a cuminsa cu e 
caso. 

Cu esaki Clarisca Velasquez ta demostra 
un biaha mas con BOBO e ta. Mas berguen- 
sa ta cay riba henter e fraccion berde, cu ta 
laga e persona aki profila como experto riba 


tereno di husticia. Specialmente na Desiree 
Croes y Alex Tromp cu SI ta hurista, miho 
AVP laga Desiree y Alex papia pasobra cada 
bes cu Clarisca habri su boca, AVP ta perde 
un voto mas. 

Claro, e experticio cu Clarisca Velasquez 
tin den tereno di husticia ningun hende ta 
cuestiona: e ta e prome parlamentario di AVP 
cu hues imparcial na Aruba cataloga como 
MENTIROSO. Esey, ademas di e mal record 
di Clarisca Velasquez a laga den Cuerpo 
Policial pa su actividadnan masha peculiar, 
ta pone cu ningun hende ta disputa su exper¬ 
ticio bergonsoso cu e tin. 

Pero na momento cu e dicidi di ataca nos 
lider, pensa bon. Ya ta dos strike tras di otro, 
asina ta, pensa bo miho prome cu bo bolbe 
mustra con BOBO bo ta. 

Cumpleanos di “Uncle Willy Martilia” tabata un celebracion 
yena cu bunita recuerdo pa Minister Hooyboer-Winklaar 



Aunke Willy Martilia y Minister 
Michelle Hooyboer-Winklaar no ta 
famia, nan tin un lazo di amistad 
hopi special, unda te hasta mane- 
ra ta custumbra entre amigonan 
na Aruba, e mandatario a crece 
ta yama Sr. Martilia como “Uncle 
Willy”. Diaranson ultimo tabata un 
momento hopi special pa famia 
Martilia, unda cu casa di Uncle Wil¬ 
ly, Sra. Edna a organisa un mainta 
anima pa celebra cu Uncle Willy 
a cumpli 80 aha. Esaki tabata un 
celebracion cu Minister Hooyboer- 
Winklaar no por a falta y el a disfru- 
ta di topa cu Uncle Willy, Sra. Edna 
y tur su amigonan na Centro di 
Cuido San Nicolas, unda cu Uncle 
Willly ta hospeda. E amistad entre 
e famianan Martilia y Winklaar ta di 
hopi aha. Nan tabata conoce otro 
na Aruba, pero e amistad y carino 
a bira mas grandi ora cu nan a 
topa bek na Canada unda tur dos 
famia a biba pa basta aha. Minis¬ 
ter Michelle Hooyboer-Winklaar y 
Uncle Willy a disfruta un momento 


durante e celebracion compar- 
tiendo y cordando algun anecdota 
masha leuk. E re encuentro entre 
miembronan di tur dos famia sem¬ 
per ta hopi ameno. Na e ocasion di 


e hacimento di aha di Uncle Willy, 
Robert Maduro tabata presente pa 
anima tur hende cu bon musica 
y Sra. Edna no por a laga afo un 
catering bon prepara pa tur hende 


gosa y pasa hopi bon. Tabata un 
dia memorabel pa tur hende. Min¬ 
ister Michelle Hooyboer-Winklaar 
ta desea Uncle Willy hopi salud, 
hopi amor y alegria. 

Josh Hamilton is set to 
lead a Texas parade to the 
All-Star Game. 

Hamilton drew a record 
total of more than 11 million 
votes, and the slugger was 
among seven Rangers cho¬ 
sen Sunday as All-Stars. 
Three Yankees also made 
the American League start¬ 
ing lineup for the showcase 
July 10 in Kansas City. 

"I don't think the Texas 
Rangers have to apologize 
because we've got good 
players," AL manager Ron 
Washington of Texas said. 
"I certainly didn't pick my 
guys being selfish, I picked 


them very deserving of be¬ 
ing All-Stars, bottom line." 

The league that wins the 
All-Star Game gains home- 
field advantage in the 
World Series. The NL won 
last year, then St. Louis 
became the ninth straight 
home team to win Game 7 
in the Series. 

Hamilton hit four homers 
in a game earlier this sea¬ 
son and leads the majors in 
RBIs. 

"It's just a blessing, 
man," Hamilton said. "It 
just means a lot to have 
fans vote you in, and to get 
to that many votes is obvi¬ 


ously pretty special, so I'm 
excited to go and I'm ex¬ 
cited to play so people can 
watch." 

It's Hamilton's fifth- 
straight appearance in the 
All-Star Game and he's 
been voted a starter by the 
fans all five years. 

"It never gets old," Ham¬ 
ilton said. "I think the first 
time you're overexcited be¬ 
cause you don't know what 
to expect. When you've 
done it more than once, 
you know how exhausting 
it is, but at the same time 
how appreciative you are to 


be there. It's just as excit¬ 
ing now as it was the first 
time." 

Texas will have a team- 
record three starters -- 
Hamilton in the outfield, 
Adrian Beltre at third base 
and Mike Napoli at catch¬ 
er. A postseason star last 
year, Napoli has started 
only about half the time at 
that spot this year, but still 
easily outdistanced Minne¬ 
sota's Joe Mauer. 

"No, it's not awkward, 
the fans voted for him," 
Washington said. "He's an 
All-Star, he's going to go to 
the All-Star Game. Who's 


to say that Napoli may not 
be the MVP?" 

Second baseman Ian 
Kinsler, shortstop Elvis 
Andrus, starter Matt Har¬ 
rison and reliever Joe Na¬ 
than also made the AL 
roster from Texas. The 
two-time AL champions en¬ 
tered Sunday with a major 
league-best 50 wins. 

"You look up and down 
our lineup and we've been 
in the World Series the last 
two years in a row, and 
there's a reason," Hamilton 
said. "It's not just one play¬ 
er, but multiple players that 
have got us there." 


B DenNoticia.com El 















NEW YORK - Former 
New York Yankees manag¬ 
er Joe Torre thinks Roger 
Clemens should be a Hall 
of Famer, but added that 
there will always be a ques¬ 
tion mark when it comes to 
the flame-throwing right¬ 
hander's legacy. "I'm a little 
prejudiced on Clemens," 
Torre said before Sunday's 
Old Timer's Day game at 
Yankee Stadium. "He was 
like a son to me. Unfortu¬ 
nately, the question mark is 
always gonna be there with 
him. It's something that's 
sad for me ... because I 
disliked him like everyone 
else until I got a chance to 
know him. He was a great 
teammate for these guys 
and he was very devoted 
to the team he was playing 
on, and I always respected 
that." Two weeks ago, Cle¬ 
mens was found not guilty 
on six counts of charges 
that he lied to Congress 
in 2008 about his use of 
performance-enhancing 


drugs. "I'm just happy he 
has a chance to exhale 
now," Torre said. An 11- 
time All-Star and two-time 
World Series champion 
(both with the Yankees), 
Clemens ended up winning 
354 games and pitching to 
a 3.12 ERA. But his candi¬ 
dacy for the Hall of Fame 
is tenuous in light of vot¬ 
ing patterns surrounding 
players with links to the so- 
called steroid era. 

"He is to me," Torre re¬ 
sponded when asked if he 
thinks Clemens should be 
in the Hall. "I can't make 
other people look at him, I 
can just tell you the way I 
feel about him. I was proud 
to have him play for me 
and I respect him." 

Following the trial, the 
Houston Astros reached 
out to Clemens about pos¬ 
sibly joining their organiza¬ 
tion in some capacity. 

Torre didn't know, given 
his current position with 
Major League Baseball as 


executive vice president of 
baseball operations, if he 
would be allowed to com¬ 
ment on that. "I just know 
that from a personal stand¬ 
point, Roger will always be 
special to me," Torre said. 

Current Yankees man¬ 
ager Joe Girardi was asked 


about the possibility of the 
Yankees and Clemens re¬ 
connecting. "That's some¬ 
thing that our organization 
deals with and determines 
when the right time is," Gi¬ 
rardi replied. 

"I think that as time goes 
on they'll make a decision 


on what the best thing is 
to do, but we've had a lot 
of players come back from 
difficult times and they've 
been welcomed back. 

"I can't tell you exactly 
what's gonna happen, but 
Roger was a great Yan¬ 
kee." 

Britain adds Ryan Giggs to team 


LONDON -- Britain's first men's 
Olympic soccer team since 1960 
includes Manchester United mid¬ 
fielder Ryan Giggs but is missing 
the host nation's most iconic play¬ 
er. 

Former England captain David 
Beckham was absent from the list 
of 18 players announced Monday 
by the British Olympic Association. 

That decision had been ex¬ 
pected after Beckham said Thurs¬ 


day he had failed to make the cut. 
The 38-year-old Giggs, Craig Bel¬ 
lamy and Micah Richards were the 
three players over the age limit 
of 23 summoned by coach Stuart 
Pearce. 

There are 13 Englishmen and 
five Welshmen in the squad, with 
no players from Scotland and 
Northern Ireland. 

Chelsea forward Daniel Stur- 
ridge, Arsenal midfielder Aaron 

Ramsey and Manchester United 
midfielder Tom Cleverley were 
among the 15 Premier League 
players included. The other three 
play for teams in the second-tier 
League Championship. 

"It has not been an easy task 
to finalize my squad for this tour¬ 
nament, and the stature of the 
competition and uniqueness of 
the occasion has underlined the 
importance of every choice I have 
made," Pearce said in a statement. 

"With just 18 places, it is very 
different from other international 
tournaments. The options are lim¬ 
ited, but it is the Olympic Games 
and every player in this squad 
should be very proud they have a 
chance to compete for a gold med¬ 
al on home soil." 

Giggs is among the greatest Pre¬ 
mier League players but has never 
played in a major tournament with 
Wales, making the Olympics likely 
to be his international swansong. 

A winger-turned-central mid¬ 
fielder, Giggs has retired from the 
Wales national team. Wales' cur¬ 
rent best player is Gareth Bale 
but he ruled himself out of conten¬ 
tion for the Olympics because of a 
back injury. 

Britain has not fielded an Olym¬ 
pic team since the Rome Games 


52 years ago because soccer fed¬ 
erations in Scotland, Wales and 
Northern Ireland feared a unified 
team could cause them to lose 
ndependence within FIFA. 

The world body assured the 
three federations that their status 
wouldn't be affected by participat¬ 
ing in the 16-team men's competi¬ 
tion at the London Games. 

"I have never looked at their in¬ 
dividual nationalities, I see them 
as a British participant and I hope 
that will be the case throughout our 
Isles," Pearce said of his player 
choices. 

"I can't even tell you, if I'm hon¬ 
est, how many players in this 
squad are from Wales or England. 
They are individuals that are Olym¬ 
pians now." 

Britain plays its opening match 
against Senegal at Old Trafford 
on July 26, faces the United Arab 
Emirates three days later at Wem¬ 
bley and Uruguay on Aug. 1 at Mil¬ 
lennium Stadium in Cardiff. 

"I remember the huge advantage 
we gained from playing in front of 
our own fans during Euro 96," said 
Pearce, a former English national 
team defender, "and I'm sure with 
the nation behind us it could be a 
fantastic tournament for us." 



B DenNoticia.com E3 






















Spot kontrol ploeg 5 

WILLEMSTAD. Ploeg 5 iel, Jandoret etc. Nos ta 


a sigi ku nan akshon kon- 
tra arma i droga i a bai dife- 
rente kaminda ront area di 
Otrobanda i a logra kon- 
fiska kosnan ilegal riba ka¬ 
minda. 

A kontrola na Otroban¬ 
da, Boka Sami, St Mich- 


drentando un weekend lar- 
gu i ta rekomenda tur hen- 
de bai poko poko riba kaya 
pa asina nos kos por kana 
trankil speshalmentel den 
area Otrobanda kaminda 
ta bai tin yen aktividat di dia 
di bandera. 


Akisidente 
ku herido 


WILLEMSTAD. Den 
marduga ta basta aksiden- 
te tabatin riba kaya. 

Varios di nan outo ta dal 


den palu, den vangrail i 
den muraya. 

Riba Schottegatweg 
tabata un persona ku a 
perde kontrol riba su vo- 


lante i a dal den palu di lus. 

Ambulans a bini na e si- 
tio pa asina transporte pa 
poli pa tratamentu mediko 
avansa. 


E DenNoticia.com B 




























Un bon inisiativa pa sosionan di KEP 

PSB Bank i ASKA ta sera 
akuerdo historiko ku KEP 


WILLEMSTAD- Den e tempu ak- 
tual kaminda paisnan rant mundu 
ta konfrontando problemanan fi- 
nansiero i ku siudadanonan ta bus- 
kando un manera mas kumbiniente 
pa poryega na nan kas propio, PSB 
Bank i ASKA a logra un akuerdo im- 
portante na benefisio di sosionan di 
e Koperativa di Spar i Kredito Em- 
pleadonan Petrolero (KEP) 

Pa algun tempu kaba PSB Bank 
i ASKA a bin ta negosha ku KEP 
tokante e posibilidat pa ofrese un 
pakete total di hipotek pa sosionan 
di e koperativa. 

E negosiashonnan aki a yega na 
sierto puntonan konkreto kaminda 
sosionan di KEP por hasi petishon 
pa un fiansa di hipotek ku un interes 
hopi atraktivo. Tambe pa medio di 
e kompania di seguro ASKA, e so¬ 


sionan por keda kla ku tur seguro 
nesesario pa loke ta trata e hipo¬ 
tek na tarifanan spesial. Riba foto 
por mira representantenan di KEP, 
PSB Bank i ASKA na momento ku 
nan ta firmando e akuerdo di kop- 
erashon 

PSB Bank komo e Banko Nasho- 
nal ta sigui traha na benefisio di e 
komunidat yudando asina diferente 
organisashon ku na nan turno ta 
yuda nan miembronan. Pa mas 
informashon, sosionan di KEP por 
pasa na un di e filianan di PSB 
Bank na Punda of na Goisco Build¬ 
ing of yama 4320000 pa risibi mas 
informashon. 

PSB Bank lo sigui hasi esfuerso 
pa ofrese e miho servisio na komu¬ 
nidat di Korsou den su totalidat. 


Tantu bal pidi e koalishon 
aki informashon riba Curoil 


WILLEMSTAD. Realidat di 
Korsou den aha 2012 ta sigi 
manera nada a pasa despues 
di batayanan feros entre e par- 
tidonan di koalishon sin logra 
nada konkreto pa pueblo, ku 
eksepshon di mas i mas asalto 
den su potmoni. 

Mientras tantu Parlamento 
mes den e kaso di Curoil a bus- 
ka un salida “elegante” dor di 
pidi Kontrolaria General pa hasi 
un investigashon den Curoil. 

Un investigashon ku ta tuma 
su tempu prome ku e inisia, dos 
aha pe keda kla i ora ku e no 
ta relevante mas, Parlamento i 
pueblo lo risibi e informashon 
probablemente ku ya no ta rel¬ 
evante mas. 


Mientras tantu tur e parti- 
donan den e koalishon MFK/ 
Pueblo Soberano i MAN tin nan 
representante den Curoil i nan 
si ta dispone di e informashon- 
nan i nan te keda responsabel 
pa e desaroyonan kaminda tin 
skondementu di informashon 
pa pueblo. 

Di e forma aki minister- 
nan libremente por keda duna 
enkargo na kompania i fun- 
dashonnan di gobiernu, pues 
di pueblo pa no akudi na Par¬ 
lamento pa duna informashon, 
mientras ta Parlamento ta esun 
ku ta aproba nan presupuesto i/ 
of pasa leinan pa tene nan na 
bida. 

Ta esaki ta mas serka di 
pueblo? 


Varios Aksidente 



WILLEMSTAD. Awe 
mainta tabatin varios ak¬ 
sidente na e mesun sitio. 
Den un di nan aksiden- 
tenan esei a sosode pa- 
sobra e shofur no a paga 
tinu ku lus a bira kora i 
ela dal su outo tras di otro 
okashonando un aksiden¬ 


te kaminda dama a keda 
leshona i mester a keda 
transporta ku ambulans 
pa poli pa tratamentu me- 
diko. 

E suseso aki a tuma 
luga na Schottegatweg 
Noord pega ku supermer- 
kado na Rio Canario. 

Na Radisson Aruba Resort Casino & Spa 


Anochi di Graduacion pa EPI Sector Salubridad y Servicio 


Aruba su sistema di scol 
secundario a gradua 90 
studiante den e sector di 
salubridad y servicio, pre- 
sentando un cantidad vali- 
oso di assistentnan di boti- 
ca, enfermeranan, y esnan 
cu ta duna cuido general, 
na e isla su comunidad di 
trahado di hospital. 

Arthur Dowers, e Minis¬ 
ter di Husticia y Educacion, 
orguyosamente a asisti den 
e festividadnan, y a acom- 
pana mayornan orguyoso y 


miembronan contento di e 
facultad ora di duna pabien 
na e graduadonan pa nan 
tremendo logro, yamando 
nan bon bini na e comuni¬ 
dad di profesional di cuido 
di salud riba e isla. 

Aki por mira, algun mo¬ 
menta alegre di e gradu¬ 
acion na Radisson Aruba 
Resort Casino & Spa, 
Grand Caribbean Ball¬ 
room, cual ta e isla su 
espacio preferi pa gradu- 
acionnan y celebracion. 





















Warda Costa awe, ta 
conta cu 13 oficial nobo, 
kendenan a huramenta, 
siman pasa na e base di 
marina Hulandes na Pare- 
ra, Corsou. E 13 oficialnan 
aki a termina nan curso di 
casi un an, 11 luna pa ser 
exacto, na und nan a haya 
un training intensivo pa por 
drenta den acion, tanto riba 
laman, como den laira. Na 
mes momento, nan a sina 
cursonan pa nabega, lesa 
mapa, defensa propio, tiro 
y EHBO. 


Hans Schreuder, su- 
plente di agobado general, 
A.C. van der S, a dirigi pal- 
abra na e ocasion di entre- 
ga di e certificadonan aki y 
a desea cada uno di nan 
exito y cu nan mester apli- 
ca loke nan a sina den e 11 
luna nan cu a pasa aki. Y 
cu ta depende di cada uno 
con leu nan kier yega den 
nan funcion y bida. 

Despues di e ceremonia 
oficial aki, famianan por a 
uni cu e 13 oficialnan aki 
pa celebra. 

Ofreci pa Divi Links 



Fiesta Briyante di Clausura pa e di tres AIFF anual 


E club house na Divi toman Alexander Giraldo 


Links a ofrece un fiesta di 
clausura bou di e streanan, 
pa e Aruba International 
Film Festival, cual a conta 
cu presencia di talento, 
miembronan di prensa y 
sponsornan. 

Productor Ehecutivo 
Jonathan Vieira, y Director 
Claudio Masenza, hunto 
cu Divi Resort su Director 
Gerente Alex Nieuwmeyer, 
a gradici tur esnan cu a 
contribui na e programa 
exitoso di un siman, y cu e 
promocion di Aruba como 
un centro di arte, cultura y 
creatividad. 

Actriz Virginia Madsen, 
actor Ray Liotta, y Xavier 
Samuels tabata entre e 
streanan briyante cu a 
honra e festival cu nan 
presencia, hunto cu direc- 


y Pirn De La Parra, co- 
reografo Lavelle Smith Jr., 
ademas di e serie di conci- 
erto di AIFF cu a presenta 
Juanes, Marc Anthony, DJ 
Chuckie y e comediante 
Raymann. 

Otro aha, Vieira ta rapor- 
ta, e festival lo sigui crece, 
ofreciendo un biaha mas 
peliculanan y obranan cor- 
tico internacional diverso 
y ganador di premio, cu 
atencion special pa pro- 
duccionnan Caribense. 
Mas programa lo ta enfo- 
cando riba e hubentud di e 
isla, educando nan tocante 
aprecio y comprension di 
arte. 

Aki por mira algun mo¬ 
menta magico di e fiesta, 
despidiendo di e di tres fes¬ 
tival anual, te cu otro aha. 

RCA ta grad c sponsor 



Directiva di S.V. R.C.A. ta man- 
da un palabra di danki na main- 
sponsor Big Wheel Lottery y famia 
Odor, co-sponsors Powerade di 
Tropical Bottling Company y Sr. 
Alejandro Muyale y Tiara Air. Sin 
nan support RCA no lo por a co¬ 
rona un di e ciclo nan mas exitoso 
den historia tri-color. Na augustus 
2010 e dinamico trio Glen Sambo, 
Veron Albertsz y Joy Rosa ta tuma 
rienda di un ekipo cu e campe- 
onato anterior no ta yega play¬ 
off. Uzando hopi talento di e farm 
system di RCA combina cu algun 
refuerso e team ta termina campe- 
onato 2010-2011 na prome luga y 
ta titula campeon di campeonato 
regular. Juni 20 2011 RCA ta bira 


campeon di Aruba derotando Na- 
cional. Den pre-kampeonato 2011- 
2012 RCAta gana Copa Boujoura 
derotando seleccion Jamaica den 
final y ta bolbe gana Copa Don 
Elias Mansur derotando La Fama 
den final. RCA ta habri aha 2012 
logrando nan prome titulo Copa 
Betico derotando Dakota 5 pa 1, 
den final y ta bolbe termina #1 di 
campeonato regular pa retene e ti¬ 
tulo. Atrobe riba 20 di juni RCA ta 
pone otro strea riba e bandera der¬ 
otando La Fama 4 pa 2 den final. 
Den e forma aki e staf cu ta con- 
ta cu ayudo di Icho Matos, Dany 
Kelly, Marlon Maduro, Felix Mal- 
maceda, Wiwi Hoevertsz y dirigi 
pa Veron Albertsz, Joy Rosa, Glen 


Sambo y Omar Tromp ta logra e 
triplete 2012 y ta gana un record 
di 7 Copa en hilo. Pabien tambe 
na Steven Melchior kende ta gana 
dos premio di AVB birando MVP y 
miho bolante di aha. Na tur Fanati- 


co y sostenedor masha danki. 

Diabierna 13 di juli RCA lo topa 
Real Koyari na veld di Arsenal den 
Copa Buchi Morillo y 20 di juli lo ta 
RCA vs La Fama. 



Recientemente un grupo di per¬ 
sona a sina hipnotisa nan mes door 
di participa den e curso “Mastering 
the Art of Self Hipnosis” presenta 
door di Aruba Hipnosis Center N.V. 
Ora cu menciona hipnosis hopi bi- 
aha tin diferente pensamento ero- 
neo di kico hipnosis ta y durante di 
e curso cu a dura dos dia esunnan 
cu a participa a comprende cu hip¬ 
nosis ta un estado natural cu tur 
hende por sina y cu ta permiti pa 
had cambionan positivo den bo 
bida. 

Hipnotismo probablemente ta 
mes bieu cu humanidad. Stori- 
anan bieu y pensamento incorecto 
di hipnotismo a wordo reemplasa 
pa aplicacionnan cientifico proba. 


Awendia hipnotismo ta wordo uza 
den diferente ramo incluyendo: 
medicina, odontologia, husticia, 
deporte profesional y educacion. 

E programa di dos dia a wordo 
presenta door di Eddy Oduber, 
director di Aruba Hipnosis Center 
N.V. For di un edad jong Eddy ta 
tin un fascinacion cu e mente hu- 
mano cual a hibe en busca di con- 
testa ariba hopi di su pregunta nan. 
Su intriga pa e topico aki a hibe na 
profundisa su mes den diferente 
materia te cu e la yega na hipnosis 
cu a bira un pasion pe. Awe Eddy 
tin diferente certificacion ariba e 
tereno aki incluyendo di Hypnoter- 
apista y Instructor Certifica. Am- 
bos door di e organisacion di Hip- 

nosis mas grandi na mundo. 

Durante e dos dianan e partici- 
pantenan a sina entre otro kico ta 
hipnosis, con hipnosis ta sinti, kico 
ta e diferencia entre hipnosis y 
Self-Hypnosis, kico ta berdad di e 
storianan cu ta bay rond ariba hip¬ 
nosis, con pa had Self-Hypnosis, 
con Self-Hypnosis por yuda bo 
logra bo metanan, con bo por con- 
trola stress y diferente topico mas. 
Esunnan cu a participa na e curso 
a reacciona sumamente positivo. 
Siguiente algun comentario di e 
participantenan: 

“Mi ta pensa cu e curso aki lo 
por yuda mi yega mi metanan mas 
miho.” - Boy Ecury 

“Den dos dia mi a realisa cu 
“Self-Hypnosis” ta un tecnica hopi 
mas aplicabel, y mi ta sigur cu e 
lo bay duna resultadonan cu ya pa 
hopi aha mi tawata buscando”.” - 
Gino Kock 

“e forma di splica ta hopi profe¬ 
sional. Lo mi recomenda mas hen¬ 
de pa e por yuda nan.” - Alex Kock 


“e curso a had mi mas consci- 
ente di loke mi kier cambia. Hopi 
bon curso!”- Monique Beaujon 
“Mi a disfruta di cada minuut di 
e presentacion ... e material ta uno 
complica pero ta wordo splica na 
un manera simpel y facil pa com¬ 
prende” - Ingrid Werleman 
“Hopi informacion valioso e inte- 
resante” - Kenneth Lacle 
E curso di Self-Hypnosis ta wor¬ 
do presenta diferente biaha pa Aha 
y ta parti di e meta di Aruba Hip¬ 
nosis Center pa kita e mystisimo 
y pensamento eroneo di hipnosis 
y permiti tur hende comprende y 
realisa cu e uzo corecto di hipno¬ 
sis por ta un herment cu por had 
cambionan masha grandi y posi¬ 
tivo den bo bida. Particularmente e 
por yuda baha peso, stop di huma, 
controla stress y cambia habitonan 
cu ta limita nos. Pa mas informa¬ 
cion: Aruba Hipnosis Center N.V, 
e-mail: hipnosis@arubanet.com , 

telefon: 583-9026, celular: 592- 
2745. 






